Нобэрэ пщэдейрэ
Мэлыжьыхьым и 4,махуэку
Интернетым и дунейпсо махуэщ
Лагъымым къыпкърыкI шынагъуэмрэ щIым а Iэщэ лIэужьыгъуэр къыхэхыжынымрэ ятеухуа щIэныгъэ цIыхухэм етыным и дунейпсо махуэщ
1719 гъэм Урысейм Ладогэ кIэнауэр, Волхов, Нева псыхэр зэпызыщIэр, ухуэн щыщIадзащ.
1785 гъэм инджылыз инженер Картрайт Эдмунд щэкI зэрызэIуащэ, лъакъуэкIэ бгъэлажьэ хъу станокыр къызэригупсысам щыхьэт техъуэ тхылъыр иратащ.
1850 гъэм Лос-Анджелес (США) къалэ хъуащ.
1866 гъэм революционер Каракозов Дмитрий Урысейм и пащтыхь Александр ЕтIуанэр иукIыну хэтащ.
1932 гъэм США-м щыщ биохимик Кинг Чарльз Глен С витаминыр къихутащ.
1933 гъэм Къэбэрдей-Балъкъэрым и тхакIуэхэм я оргбюро къызэрагъэпэщащ.
1945 гъэм Дзэ Плъыжьым Венгриер хуит къищIыжащ.
1945 гъэм советыдзэхэм Братиславэ (иджыпсту ар Словакием и щыхьэрщ) къалэр фашистхэм къыIэщIагъэкIыжащ.
1947 гъэм Граждан авиацэм и дунейпсо зэгухьэныгъэм лэжьэн щIидзащ.
1949 гъэм Вашингтон къыщызэрагъэпэщащ НАТО зэгухьэныгъэр. Абы хыхьат США-р, Бельгиер, Великобританиер, Голландиер, Даниер, Исландиер, Италиер, Канадэр, Люксембургыр, Норвегиер, Португалиер, Франджыр.
1973 гъэм Нью-Йорк и Манхэттэн щIыпIэм къыщызэIуахащ Дунейпсо сату центрыр. Абы хыхьэ унэхэм я нэхъ инитIыр, дэтхэнэри къати 110-рэ хъур, 2001 гъэм фокIадэм и 11-м къагъэуауэ щытащ.
Инджылыз тхакIуэ цIэрыIуэ Рид Майн къызэралъхурэ илъэс 201-рэ ирокъу.
Совет актрисэ цIэрыIуэ, СССР-м и цIыхубэ артисткэ Быстрицкая Элинэ и ныбжьыр илъэс 91-рэ ирокъу.
Совет кинорежиссёр, сценарийхэр зытхыу щыта, РСФСР-м и цIыхубэ артист, Лениным и цIэр зезыхьэ саугъэтыр зрата Тарковский Андрей къызэралъхурэ илъэс 87-рэ ирокъу.
Совет усакIуэ-уэрэдус цIэрыIуэ, УФ-м и цIыхубэ артист Резник Илья и ныбжьыр илъэс 81-рэ ирокъу.
Адыгэхэм я къекIуэкIыкIам теухуа лэжьыгъэ куэд зи Iэдакъэ къыщIэкIа, тхыдэ щIэныгъэхэм я доктор, профессор Кокиев Георгий къызэралъхурэ илъэси 123-рэ ирокъу.
Абхъаз Республикэм и етIуанэ президенту щыта, АР-м и ЛIыхъужь Бэгъэпщ Сергей къызэралъхурэ илъэс 70 ирокъу.
УсакIуэ, Адыгэ Республикэм щэнхабзэмкIэ щIыхь зиIэ и лэжьакIуэ Емыжь МулиIэт къыщалъхуа махуэщ.
КъБР-м цIыхухэр егъэджэнымкIэ, щIэныгъэмрэ щIалэгъуалэм я IуэхухэмкIэ и министр, философие щIэныгъэхэм я доктор, профессор, УФ-м цIыхухэм щIэныгъэ нэхъыщхьэ егъэгъуэтын и IэнатIэм щIыхь зиIэ и лэжьакIуэ Къумыкъу Iэуес и ныбжьыр илъэс 53-рэ ирокъу.
Актёр, теленэтынхэр езыгъэкIуэкI Нагиев Дмитрий и ныбжьыр илъэс 52-рэ ирокъу.
БэнэкIэ хуитымкIэ дунейпсо чемпион Нартокъуэ Аслъэн и ныбжьыр илъэс 39-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 7 — 8, жэщым градуси 3 — 5 щыхъунущ.
Мэлыжьыхьым и 5, мэрем
Къалмыкъ Республикэм и Конституцэм и махуэщ
Корее Ипщэм щагъэлъапIэ жыгхэр хэсэным и махуэр
Къэзахъстаным Iэпхъуэшапхъуэ Iуэхухэр зи нэIэ щIэт и полицэм и махуэщ
1241 гъэм Невский Александр и дзэм Чудскэ гуэлым и деж нэмыцэдзэр щызэтрикъутащ.
1905 гъэм Курп Ищхъэрэ къуажэм и мэкъумэшыщIэхэм зыкъаIэтащ.
1941 гъэм фашист Германиемрэ Италиемрэ я дзэхэр Югославиемрэ Алыджымрэ ятеуащ.
1941 гъэм СССР-мрэ Югославиемрэ Iэ традзащ зэныбжьэгъуным, зыр адрейм темыуэным теухуа зэгурыIуэныгъэм.
1942 гъэм Гитлер Адольф унафэ ищIащ и дзэхэм я къару нэхъыщхьэхэр Кавказым и щIыдагъэр зыIэрагъэхьэным хузэщIагъэуIуэу абыкIэ къаунэтIыну.
1943 гъэм Налшык дагъэ щыщIахуу дэт завод №1-р зэфIагъэувэжащ.
1955 гъэм Инджылызым и премьер-министр къулыкъум текIащ Черчилль Уинстон. Ар илъэс 50-м щIигъукIэ политикэм хэтат.
1977 гъэм СССР-м къыщIэгъэкIын щыщIадзащ ВАЗ-2121 автомобилыр — «Нива» — зыфIащар.
1980 гъэм СССР-мрэ Афганистанымрэ я унафэщIхэм Iэ традзащ советыдзэм щыщ гупхэм я къулыкъур Афганистаным щрахьэкIыным теухуа зэгурыIуэныгъэм.
1992 гъэм Босниемрэ Герцеговинэмрэ унафэ къащтащ Югославием къызэрыхэкIым теухуауэ.
1993 гъэм УФ-м и Правительствэм и унафэкIэ къызэрагъэпэщащ «Лукойл» щIыдагъэ компаниер.
Австрием щыщ дирижёр цIэрыIуэ Герберт фон Караян къызэралъхурэ илъэси 111-рэ ирокъу.
Совет актрисэ, УФ-м щIыхь зиIэ и артисткэ Кустинская Наталье къызэралъхурэ илъэс 81-рэ ирокъу.
БзэщIэныгъэлI, филологие щIэныгъэхэм я доктор, профессор, ЩIДАА-м и академик ПIаз Сергей и ныбжьыр илъэс 63-рэ ирокъу.
Къалмыкъ Республикэм и унафэщIу щыта, Дунейпсо шахмат федерацэм и президенту лэжьа Илюмжинов Кирсан и ныбжьыр илъэс 57-рэ ирокъу.
Урысей спортсменкэ, дуней псом боксымкIэ и чемпионкэ Рогозинэ Наталье илъэс 43-рэ ирокъу.
Урысей биатлонист цIэрыIуэ, дунейми Олимп Джэгухэми я чемпион Волков Алексей и ныбжьыр илъэс 31-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 13 — 15, жэщым градуси 5 — 7 щыхъунущ.
